Afganistani mirëpret sinjalet e administrates Obama
Presidenti afgan, Hamid Karzai tha se komentet e zotit Obama mbi talebanët janë pozitive, pasi siç tha ai ripajtimi me talebanët është
Presidenti gjendet në mes të procesit të shqyrtimit të detajuar të politikës amerikane për Afganistanin dhe ai ka lënë të kuptohet se pajtimi mund të luajë një rol të rëndësishëm në strategjinë e tij të re. Gjatë një interviste dhënë të përditshmes amerikane, "The New York Times" zoti Obama e kishin pyetur në se ai do të konsideronte mundësinë e vendosjes së kontakteve me elementë të moderuar të Talebanit, në mënyrë të ngjashme, si me taktikën e sukseshme të ushtrisë amerikane të përdorur në Irak. Zoti Obama tha se kjo gjë mund të jetë e mundshme, duke nënvizuar se programi i vendosjes së kontakteve me elementët fondamentalistë në Irak ndihmoi në ndryshimit e drejtimit të luftës atje. Ai i dha këto komente gjatë udhëtimit të tij me aeroplanin presidencial, Air Force One, të cilat u regjistruan nga një gazetar i revistës “Times”. Presidenti Obama tha se mund të ketë mundësi të ngjashme në Afganistan dhe në rajonet fisnore në Pakistan, përgjatë kufirit afgan. Por ai nënvizoi se situata në Afganistan është shumë më e komplikuar se ajo në Irak. Komentet e zotit Obama u mirëpriten nga Presidenti afgan, Hamid Karzai, i cili ka kohë që ka përkrahur pajtimin me elementë të moderuar të Talebanit. Por zoti Karzai, nënvizoi se nuk mund të ketë dialog me elementet e Talebanit të cilat përkrahin al-Kaidën. Dhuna në Afganistan është në normën më të lartë që nga largimi i Talebanit në fund të vitit 2001. Presidenti Obama lajmëroi muajin e kaluar se 17,000 trupa amerikane shtesë do të dërgohen në Afganistan. Kur zoti Obama u pyet nga gazetari i “New York Times”, ne se Shtetet e Bashkuara po e fitojnë luftën në Afganistan, ai ju përgjigj “Jo”, duke shtuar se trupat amerikane janë duke bërë një punë të shkëlqyeshme në një situatë shumë të vështirë. Ai tha se kushtet janë përkeqësuar që nga viti i kaluar, pasi Talebani ka shfaqur më tepër guxim dhe qeveria afgane ende nuk ka arritur të fitojë besimin e njerëzve.//ap.